મેરાન્યૂઝ નેટવર્ક.અમદાવાદઃ અમદાવાદના આનંદનગર પોલીસ સ્ટેશનમાં એક પરણિતાએ પોતાના ઉપર અસંખ્ય વખત એક વેપારીએ બળાત્કાર ગુજાર્યો હોવાની ફરિયાદ નોંધાવી છે. જો કે આશ્ચર્યની બાબત એવી છે કે જેની ઉપર બળાત્કાર ગુજારવાનો આરોપ છે તે બિટકોઇનનો વેપાર કરતો હતો અને આંગડિયા મારફતે આવતા પૈસા લેવા જવામાં તે બળાત્કારનો ભોગ થનાર સ્ત્રીઓનો ઉપયોગ કરતો હતો. આ સ્ત્રી દ્વારા આ વેપારી પાસે છ લાખ રૂપિયા વ્યાજે પૈસા લીધા હતા. જે ચુકવી નહીં શકતા તેણે તે પૈસા વસુલવા માટે બળાત્કાર ગુજારવાનું શરૂ કર્યું હતું.